賈大亨

賈大亨（），字貞甫，號環峰，浙江紹興府上虞縣人，軍籍，明朝政治人物。

 生平 
嘉靖七年（1528年）戊子科浙江鄉試第五十八名舉人。嘉靖十七年（1538年）中式戊戌科會試第二百十六名，登第三甲第三十一名進士。授行人，二十一年五月选授陕西道试監察御史，十月实授，次年巡按遼東，二十四年巡按南直隶凤阳等府，二十六年巡按湖廣，二十七年劾罢荆州府知府周世雍及竹山县知县雍通皆贪污不职，因与都御史于湛互讦，二十八年二月俱令回藉听勘。《上虞縣志》：贾大亨字贞甫，号环峰，（贾璠家传）嘉靖戊戌进士，授行人，奉使出入，惟箬笥砂礶自随。（万历志）转北御史。初巡辽，劾退巡抚总兵贪污不职，会虏猖獗，新抚未莅任，大亨身任军务，与新总兵设法图胜，斩首二千余级。继巡庐凤淮阳，拏巨恶工部主事张国维题请问斩。极恶乱伦提学御史胡明善，题请陵迟。又奏拏扬州知府冯良侵冒钱粮十余万，监候追赃。（家传）时野鸡冈决，凤阳沿淮州县多水患，乃议徙五河蒙城避之。而临淮当祖陵形胜，不可徙，大亨请敕河抚二臣亟浚砀山河道，引入二洪以杀南注之势。卒用其言。（明史·河渠志。案  史作巡按御史贾太亨，太是大之误）还朝，复按湖广、河南，风节凛如。河南有卞姓者坐诬大辟，为辨出之。卞以厚赀阴谢，峻却之。（万历志）时苖蛮不靖，夏相勅三省征剿，无功，大亨上疏请抚，得旨，诣军前抚苗散兵，全活甚众。与巡抚俞湛有隙，归。（家传）。以所遗产与弟均分，人高其义。（万历志）

 家族 
曾祖賈章，國子監典簿；祖父賈暹，教諭；父賈幼安，母陳氏。具庆下。

参考文献

Category:賈姓
Category:上虞人
Category:明朝行人司行人
Category:明朝陕西道監察御史